钦定古今图书集成/历象汇编/历法典/第108卷 > 大学衍义补 > 高表铭 元杨桓
## 钦定古今图书集成/历象汇编/历法典/第108卷 > 大学衍义补 > 高表铭 元杨桓

“圣人修政，惟农是本。农之所见，时则为准。过与不及，
民安究之，动措由中。”圣人授之，时在于天。术何以得？
“制器求之，乃见天则。日月周运，闰馀岁成。盈虚消息，
在表斯征。分至既辨，气序乃会。朔晦一定，弦望由对。
爰衍斯历，用诏民时。百工允治，庶绩用熙。表中以正，
圭平以直。不言而喻，与时偕极。天德芒芒，参以明焉。”
民生皞皞，振以兴焉。惟昔八尺，景促分密，为用虽可，
每艰辨析。圣皇御极，百度维新，乃五其音，其用益神。
《表高》之法，先哲匪惮，其颠景虚取的，是患表梁上陈，
景符下依，符窍得梁，景辰精微。揆月有方，窥几是映。
几限容光，圭表交应。器术之密，推步之精，历古于今，
斯毕其能。上天之载，无声无臭，圣皇仪型，在其左右。
仁民育物，以对天祐。眉寿万年，宝兹悠久。